# data[].attributes.body
Energija je sposobnost nekog tijela da obavi rad.
Ona ne može nastati i nestati, već se pretvara iz jednog oblika u drugi.
Primjerice, ako upalimo električnu pećnicu, u njoj se električna energija pretvara u toplinsku energiju.

# data[].attributes.body
Energija plime i oseke nastaje zbog gravitacijskih sila Sunca i Mjeseca.
To je oblik hidroenergije, koja se koristi kretanjem vode uzrokovane morskim mijenama za pretvorbu u električnu energiju s pomoću plimnih turbina.
Električnom energijom dobivenom od obnovljivih izvora energije čovjek se koristi u gotovo svim područjima svoga života, od kućanstva do industrije.

# data[].attributes.body
Energija valova je transformirana Sunčeva energija koja stvara stalne vjetrove koji djelovanjem na površinu mora dovode do nastanka valova.
S pomoću posebnih uređaja (elektrane na valove) energija valova pretvara se u električnu energiju.

# data[].attributes.body
Zbog jačine vjetra dobre pozicije za izgradnju vjetroelektrana jesu obale mora i oceana te pučine mora, gdje se grade plutajuće vjetroelektrane.
Visoke cijene izgradnje vjetroelektrane često su uzrok njegova nedovoljno iskorištenog potencijala.

# data[].attributes.body
Kao posljedica nejednakoga zagrijavanja atmosfere i površine Zemlje nastaje gibanje zraka, a gibanje koje je paralelno sa Zemljinom površinom naziva se vjetar.
Da bi se energija vjetra (energija gibanja) pretvorila u električnu energiju, potrebne su zračne turbine-vjetroelektrane ili vjetrenjače.
U prošlosti ljudi su upotrebljavali tradicionalne vjetrenjače u kojima se energija vjetra pretvarala u mehanički rad, koji je služio kao pogon za mlinove.
U suvremenim vjetroelektranama energija vjetra pretvara se u električnu energiju.
Turbine se smještaju na visoke stupove jer brzina vjetra raste s visinom iznad tla.

# data[].attributes.body
Sunčeva energija najčešće se upotrebljava na dva načina.
Prvi je pretvorba  u toplinsku energiju, a drugi u električnu energiju.
S pomoću solarnih panela i solarnih kolektora, odnosno uređaja koji sakupljaju Sunčevu energiju, ona se pretvara u druge oblike energije.
Čovjek te oblike energije upotrebljava u svakodnevnome životu.

# data[].attributes.body
Sunce je izvor energije koji se neprestano obnavlja, zbog čega ga svrstavamo u obnovljive izvore energije.
Osim Sunčeve energije, pod obnovljive izvore energije ubrajamo energiju vjetra i vode čiji oblici izravno ili neizravno potječu od Sunca.